钦定古今图书集成/理学汇编/学行典/第053卷 > 荀悦申鉴 > 《政体》
## 钦定古今图书集成/理学汇编/学行典/第053卷 > 荀悦申鉴 > 《政体》

“立天之道，曰阴与阳；立地之道，曰柔与刚；立人之道，
曰仁与义。阴阳以统其精气，刚柔以品其群形，仁义
以经其事业，是为道也。故凡政之大经，法教而已矣。”
教者，阳之化也；法者，阴之符也。仁也者，慈此者也；义
也者，宜此者也；礼也者，履此者也；信也者，守此者也；
智也者，知此者也。是故好恶以章之，喜怒以莅之，哀
乐以恤之。若乃二端不愆五德不离六节不悖则三
才允序五事交备百工惟釐庶绩咸熙。